CELEX: 32017R2415
Language: hr
Date: 2017-12-21 00:00:00
Title: Uredba Vijeća (EU) 2017/2415 od 21. prosinca 2017. o izmjeni Uredbe (EU) br. 356/2010 o uvođenju određenih posebnih mjera ograničavanja usmjerenih protiv određenih fizičkih ili pravnih osoba, subjekata ili tijela, s obzirom na stanje u Somaliji

22.12.2017   
            
            
               HR
            
            
               Službeni list Europske unije
            
            
               L 343/33
            
         UREDBA VIJEĆA (EU) 2017/2415
   od 21. prosinca 2017.
   o izmjeni Uredbe (EU) br. 356/2010 o uvođenju određenih posebnih mjera ograničavanja usmjerenih protiv određenih fizičkih ili pravnih osoba, subjekata ili tijela, s obzirom na stanje u Somaliji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir Odluku Vijeća (ZVSP) 2017/2427 od 21. prosinca 2017. o izmjeni Odluke 2010/231/ZVSP o mjerama ograničavanja protiv Somalije (1),
   uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Vijeće je 26. travnja 2010. donijelo Uredbu (EU) br. 356/2010 (2), kojom se uvode određene posebne mjere ograničavanja usmjerene protiv fizičkih i pravnih osoba, subjekata i tijela utvrđenih u Prilogu I. toj uredbi, kako je predviđeno u Rezoluciji Vijeća sigurnosti Ujedinjenih naroda (RVSUN) 1844 (2008), kako je naknadno izmijenjena.
            
         
               (2)
            
            
               Vijeće sigurnosti Ujedinjenih naroda 14. studenoga 2017. usvojilo je RVSUN 2385 (2017). Kad je riječ o izuzeću od zamrzavanja imovine i od zabrane stavljanja na raspolaganje financijskih sredstava u vezi s pravodobnom dostavom hitno potrebne humanitarne pomoći u Somaliju, u RVSUN-u 2385 (2017) zadržano je upućivanje na nevladine organizacije „koje sudjeluju u Planu humanitarne pomoći Ujedinjenih naroda za Somaliju”, koje je uvedeno RVSUN-om 2244 (2015), umjesto upućivanja na nevladine organizacije „koje sudjeluju u Zajedničkom pozivu UN-a za Somaliju”.
            
         
               (3)
            
            
               Vijeće je 21. prosinca 2017. donijelo Odluku (ZVSP) 2017/2427 kako bi odražavala gore navedenu promjenu.
            
         
               (4)
            
            
               Ta izmjena obuhvaćena je područjem primjene Ugovora i stoga je, osobito kako bi se osigurala njezina ujednačena primjena u svim državama članicama, potrebno regulatorno djelovanje na razini Unije.
            
         
               (5)
            
            
               Uredbu (EU) br. 356/2010 trebalo bi stoga na odgovarajući način izmijeniti,
            
         DONIJELO JE OVU UREDBU:
   Članak 1.
   U članku 4. Uredbe (EU) br. 356/2010 stavak 1. zamjenjuje se sljedećim:
   
      „1.   Članak 2. stavci 1. i 2. ne primjenjuju se na stavljanje na raspolaganje financijskih sredstava ili gospodarskih izvora koji su potrebni kako bi se osiguralo da Ujedinjeni narodi, njihove specijalizirane agencije ili programi, humanitarne organizacije koje imaju status promatrača u Općoj skupštini Ujedinjenih naroda i pružaju humanitarnu pomoć, i njihovi partneri za provedbu, uključujući bilateralno ili multilateralno financirane nevladine organizacije koje sudjeluju u Planu humanitarne pomoći Ujedinjenih naroda za Somaliju, pravodobno dostave hitno potrebnu humanitarnu pomoć u Somaliju.”.
   
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. prosinca 2017.
      
         
            Za Vijeće
         
         
            Predsjednik
         
         M. MAASIKAS
      
   
   
      (1)  Vidjeti stranicu 78 ovoga Službenog lista.
   
      (2)  Uredba Vijeća (EU) br. 356/2010 od 26. travnja 2010. o uvođenju određenih posebnih mjera ograničavanja usmjerenih protiv određenih fizičkih ili pravnih osoba, subjekata ili tijela, s obzirom na stanje u Somaliji (SL L 105, 27.4.2010., str. 1.).